Diari Oficial de la Generalitat Valenciana


Sumari del DOGV 1546, del 20-05-1991 (1991/821173)

ORDRE de 17 d'abril de 1991, de la Conselleria de Sanitat i Consum, per la qual es convoca la realització de sis cursos de salut pública i de tres de primera atenció que han de realitzar-se a la Comunitat Valenciana per a la formació de titulats universitaris, mitjans i superiors, en situació d'atur.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/17/(4)/dof/vci/html**

### Dades del document

Número de DOGV
:   1546

Data del DOGV
:   20-05-1991

Secció del DOGV
:   DISPOSICIONS GENERALS

Número del document
:   1991/821173


Data del document
:   17-04-1991

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Ordre de 17 d'abril de 1991, de la Conselleria de Sanitat i Consum per la qual es convoca la realització de 6 cursos de salut pública i 3 de primera atenció que han de realitzar-se a la Comunitat Valenciana per a la formació de titulats universitaris, mitjans i superiors.  
La reorganització de l'assistència sanitària, els principis de la nova salut pública, amb l?èmfasi en la participació comunitària i en la primera atenció a la salut, tenint-hi en compte el coneixement de les necessitats i característiques de la població, exigeix la formació de personal en aquestes noves tècniques. Es persegueix la capacitació en les noves tècniques de treball de professionals d'edat major o igual a 25 anys, que serien inclosos dins del Programa de Formació Professional i Inserció Laboral d'Aturats, amb el suport del Fons Social Europeu.  
Per tot això, d'acord amb les competències pròpies d'aquesta conselleria, fent ús de les atribucions que em confereix l'article 35 de la Llei 5/83, de 30 de desembre, de la Generalitat Valenciana, de Govern valencià i l'article 8 del Decret 159/87, de 21 de setembre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat i Consum,  
ORDENE  
Article únic  
Es convoquen 9 cursos per a la formació de titulats universitaris, superiors i mitjans, aturats, dotats amb subvenció econòmica.  
Es realitzaran 3 cursos de primera atenció de salut i 6 de salut pública, que han de realitzar-se a la Comunitat Valenciana.  
La distribució dels cursos en la Comunitat Valenciana es farà atenent en la mesura del que siga possible la demanda expressada en les sol·licituds.  
La convocatòria dels mencionats cursos s'ajustarà a les bases que figuren en aquesta ordre.  
València, 17 d'abril de 1991  
El Conseller de Sanitat y Consum,   
JOAQUIN COLOMER SALA  
BASES  
1. Es convoquen 3 cursos de primera atenció de salut i 6 cursos de salut pública de 15 places cadascun d'ells.  
2. Aquests cursos estan dirigits a titulats universitaris, mitjans i superiors, d'edat igual o superior a 25 anys en el moment de publicar-se aquesta convocatòria, en situació d'atur, i seran requisits indispensables per a la realització dels cursos posseir la titulació anteriorment mencionada i poder acreditar la condició d'aturat, amb una antiguitat mínima d?1 any de desocupació.  
3. El termini de presentació de sol·licituds serà de 15 dies naturals a partir de la publicació d'aquesta convocatòria al Diari Oficial de la Generalitat Valenciana.  
4. Les sol·licituds s'ajustaran al model que figura a l'annex I d'aquella convocatòria.  
5. Amb la sol·licitud, els aspirants presentaran la següent documentació:  
- Fotocòpia de la titulació universitària corresponent.  
- Fotocòpia del document nacional d'identitat.  
- Fotocòpia de la targeta d'atur actualitzada.  
- Declaració jurada dels períodes l'atur des que va obtenir la titulació universitària corresponent, fent-hi constar el nombre total de dies sense ocupació.  
6. La selecció dels alumnes es realitzarà tenint en compte que complesquen els requisits exigits per aquesta convocatòria i el temps d'atur des que va obtenir la titulació universitària corresponent.  
7. Una vegada efectuada la selecció, 30 dies naturals a partir de la data de publicació d'aquesta convocatòria al DOGV, serà publicada una llista dels alumnes admesos al tauler d'anuncis de l?IVESP. Els alumnes hi podran presentar reclamacions dirigides al Director de l?IVESP, c/ Juan de Garay, 21. 46500. València, en el termini de quinze dies hàbils, comptadors a partir de la publicació de la llista dels sol·licitants seleccionats.  
8. La data de començament dels cursos s'anunciarà amb un mínim de 10 dies d'antelació als taulers de l?IVESP. Els sol·licitants no podran realitzar més d'un curs d'aquesta convocatòria.  
9. Cada curs constarà de 300 hores. Els cursos es realitzaran en horari de matí i de vesprada amb un total de 40 hores setmanals. Les absències de més del 10% d'hores lectives implicarà automàticament l?exclusió de l'alumne.  
10. Els alumnes admesos que superen el curs es beneficiaran d'una subvenció econòmica de 48.750 PTA pel total de la realització del curs. La quantia de la subvenció serà pagada en un lliurament, en finalitzar la realització del curs.  
Les referides subvencions seran sufragades amb càrrec a l'aplicació pressupostària 402/000/91 de l?IVESP.  
11. Les sol·licituds acompanyades d'aquesta documentació es presentaran a la Secretaria de l?IVESP, (FSE), (Juan de Garay, 21, de València, 46650), o bé es trametran per correu a aquesta mateixa Secretaria, en el termini de quinze dies naturals a partir de la publicació d'aquesta convocatòria al Diari Oficial de la Generalitat Valenciana.  
12. La Conselleria de Sanitat i Consum podrà suspendre qualsevol subvenció concedida quan al seu parer existira per part del beneficiari un incompliment de les obligacions contretes.  
ANNEX I  
Instància de sol·licitud per a cursos de 1?IVESP en col·laboració amb el Fons Social Europeu.  
Sr./a. amb NIF   
natural d amb titulació d   
amb domicili a carrer   
C. Postal Telèfon   
EXPOSA: Que havent-se publicat la convocatòria dels cursos per a titulats universitaris en situació d'atur.  
SOL.LICITA: Que siga admesa aquesta sol·licitud per prendre part en el curs:  
(Indiqueu ordre de preferència de curs)  
1. Salut Pública   
2. Atenció Primària   
A realitzar a:  
(Indiqueu ordre de preferència de província de la Comunitat Valenciana).  
1º   
2º   
3º   
València, de 1991  
Firma de l'aspirant  
SR. DIRECTOR DE L?IVESP


Còpia Permalink ELI